






















I PRIEDAS

PREPARATO CHARAKTERISTIKŲ SANTRAUKA

1.	VAISTINIO PREPARATO PAVADINIMAS

[bookmark: _Hlk219576113][bookmark: _Hlk219539158]Ryaltris 25 mikrogramai/600 mikrogramų/spūsnyje nosies purškalas (suspensija)


2.	KOKYBINĖ IR KIEKYBINĖ SUDĖTIS

Vienoje išpurškiamoje dozėje (pro purkštuką išsiskiriančioje dozėje) yra mometazono furoato monohidrato, atitinkančio 25 mikrogramus mometazono furoato, ir olopatadino hidrochlorido, atitinkančio 600 mikrogramų olopatadino.

Pagalbinė medžiaga, kurios poveikis žinomas
Kiekviename spūsnyje yra 0,02 mg benzalkonio chlorido.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Nosies purškalas (suspensija).
Balta, homogeniška suspensija.


4.	KLINIKINĖ INFORMACIJA

4.1	Terapinės indikacijos

Ryaltris skirtas suaugusiųjų ir 12 metų bei vyresnių paauglių su alerginiu rinitu susijusių vidutinio sunkumo ir sunkių nosies simptomų gydymui.

4.2	Dozavimas ir vartojimo metodas

Dozavimas

Suaugusiesiems ir paaugliams(12 metų ir vyresniems)
Įprastinė rekomenduojama dozė yra du spūsniai į kiekvieną nosies landą du kartus per parą (ryte ir vakare).

Jaunesniems kaip 12 metų vaikams
Ryaltris nerekomenduojama vartoti jaunesniems kaip 12 metų vaikams, nes saugumas ir veiksmingumas tokios amžiaus grupės pacientams nenustatyti.

Senyviems pacientams
Tokiems pacientams dozės koreguoti nereikia.

Pacientams, kurių inkstų ir kepenų funkcija sutrikusi
Duomenų apie pacientus, kurių inkstų ir kepenų funkcija sutrikusi, nėra. Tačiau, atsižvelgiant į veikliųjų medžiagų absorbciją, metabolizmą ir eliminaciją, nėra tikėtina, kad tokiems pacientams reiktų koreguoti dozę (žr. 5.2 skyrių).

Vartojimo metodas

Ryaltris skirtas vartoti tik į nosį.

Prieš purškiant pirmąją dozę, talpyklę reikia stipriai pakratyti ir užpildyti pompą, ją paspaudžiant 6 kartus (kol purškimo srautas pasidarys tolygus). Jeigu pompa nenaudojama 14 dienų ar ilgiau, prieš kitą naudojimą ją vėl reikia užpildyti, paspaudžiant 2 kartus, kol purškimo srautas pasidarys tolygus.

Prieš kiekvieną naudojimą talpyklę reikia pakratyti ne trumpiau kaip 10 sekundžių. Po purškalo pavartojimo buteliuko antgalį reikia kruopščiai nuvalyti švaria nosine ar servetėle ir uždėti dangtelį, kad antgalis neužsikimštų. Atlikus etiketėje nurodytą spūsnių skaičių arba praėjus 2 mėnesiams nuo pirmojo pavartojimo, buteliuką reikia išmesti.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

Ryaltris skirti draudžiama, jeigu yra neišgydyta lokali nosies gleivinę apėmusi infekcija, tokia kaip paprastoji pūslelinė (lot. herpes simplex).

Kadangi kortikosteroidai blogina žaizdų gijimą, pacientams, kuriems neseniai buvo atlikta nosies operacija arba įvykusi nosies trauma, kortikosteroidų į nosį vartoti draudžiama tol, kol neužgyja žaizda.

4.4	Specialūs įspėjimai ir atsargumo priemonės

Vietinis poveikis nosyje
Gauta pranešimų apie nosies gleivinės išopėjimą ir nosies pertvaros perforaciją pacientams, kurie į nosį vartojo antihistamininių vaistinių preparatų.
Gauta pranešimų apie nosies pertvaros perforaciją pacientams, kurie į nosį vartojo kortikosteroidų.
Pacientai, vartojantys Ryaltris kelis mėnesius ar ilgiau, turi būti periodiškai tikrinami dėl galimų nosies gleivinės pokyčių.
Esant nosies pertvaros perforacijai, Ryaltris vartoti nerekomenduojama (žr. 4.8 skyrių).

Buvo pranešta apie kraujavimo iš nosies atvejus pacientams po antihistamininių vaistinių preparatų ir kortikosteroidų vartojimo į nosį (žr. 4.8 skyrių).

[bookmark: _Toc510637347]Klinikinių tyrimų metu mometazono furoato vartojant į nosį, pasireiškė lokalizuota Candida albicans infekcija nosyje ir ryklėje. Pasireiškus tokiai infekcijai, gali prireikti atitinkamo lokalaus gydymo ir gali tekti nutraukti Ryaltris vartojimą. Keletą mėnesių ar ilgiau Ryaltris vartojantys pacientai turi būti periodiškai tiriami dėl Candida infekcijos ar kitokių nepageidaujamo poveikio nosies gleivinei požymių.

Regėjimo sutrikimai
Vartojant sisteminio ir lokalaus poveikio kortikosteroidų (įskaitant vartojamus į nosį), gali pasireikšti regėjimo sutrikimų. Jeigu pacientui pasireiškia tokių simptomų kaip neryškus matymas ar kitokių regėjimo sutrikimų, reikia apsvarstyti paciento siuntimo oftalmologo konsultacijai reikalingumą, kad būtų įvertintos galimos regėjimo sutrikimų priežastys, nes tai gali būti katarakta, glaukoma arba retos ligos, tokios kaip centrinė serozinė chorioretinopatija (CSC), apie kurias buvo pranešta pavartojus sisteminio ir lokalaus poveikio kortikosteroidų.
[bookmark: _Toc510637348]
Padidėjusio jautrumo reakcijos
Po mometazono furoato monohidrato ir olopatadino hidrochlorido vartojimo į nosį gali pasireikšti padidėjusio jautrumo reakcijų, įskaitant gargimą. Jeigu pasireiškia tokių reakcijų, Ryaltris vartojimą reikia nutraukti (žr. 4.8 skyrių).

Imuninės sistemos slopinimas
Asmenys, vartojantys imuninę sistemą slopinančių vaistinių preparatų, pvz., kortikosteroidų, yra labiau imlūs infekcijoms nei sveiki asmenys. Pavyzdžiui, vėjaraupiai ir tymai gali būti sunkesni ar net mirtini jautriems vaikams ar suaugusiesiems, vartojantiems kortikosteroidų. Vaikams ar suaugusiesiems, kurie nėra sirgę šiomis ligomis ar nebuvo tinkamai skiepyti, reikia imtis ypatingų atsargumo priemonių, siekiant išvengti infekcijos. Nežinoma, kaip kortikosteroidų dozė, vartojimo metodas ir trukmė veikia išplitusios infekcijos pasireiškimo riziką.

[bookmark: _Toc510637350]Kortikosteroidų reikia skirti atsargiai (arba neskirti visai) pacientams, kuriems yra aktyvi arba latentinė kvėpavimo takų tuberkuliozės infekcija, negydyta lokali arba sisteminė grybelinė arba bakterinė infekcija, sisteminė virusinė arba parazitinė infekcija arba akių herpes simplex infekcija, nes šios infekcijos gali paūmėti.

Sisteminis kortikosteroidų poveikis
Galimas sisteminis poveikis gali pasireikšti Kušingo (Cushing) sindromu, kušingoidiniais požymiais, antinksčių funkcijos slopinimu, vaikų ir paauglių augimo sulėtėjimu, katarakta, glaukoma ir, rečiau, įvairiais psichologiniais ar elgesio pokyčiais, įskaitant psichomotorinį hiperaktyvumą, miego sutrikimus, nerimą, depresiją arba agresyvumą (ypač vaikams)

Gydymui vartojant didesnes negu rekomenduojama į nosį skiriamų kortikosteroidų dozes arba jautriems asmenims skiriant rekomenduojamas dozes, gali pasireikšti sisteminis kortikosteroidų poveikis, pvz., hiperkorticizmas arba antinksčių funkcijos slopinimas. Jeigu atsiranda tokių pokyčių, Ryaltris vartojimą reikia nutraukti laipsniškai, laikantis patvirtintų gydymo per burną vartojamais kortikosteroidais nutraukimo procedūrų. Į nosį skiriamus kortikosteroidus vartojant kartu su kitokiais įkvepiamais kortikosteroidais, gali padidėti hiperkorticizmo ir (arba) pagumburio, hipofizės ir antinksčių (PHA) sistemos slopinimo požymių ar simptomų atsiradimo rizika.
Jeigu yra duomenų, kad vartojamos didesnės nei rekomenduojamos dozės, tuomet streso laikotarpiais ar planinės operacijos metu reikia apsvarstyti papildomą sisteminio poveikio kortikosteroidų skyrimą.

[bookmark: _Toc510637351]Sisteminio poveikio kortikosteroido pakeitimas lokalaus poveikio kortikosteroidu gali būti susijęs su antinksčių nepakankamumo požymių atsiradimu, o kai kuriems pacientams gali pasireikšti nutraukimo simptomų (pvz., sąnarių ir (arba) raumenų skausmas, nuovargis ir depresija). Pacientai, kurie anksčiau ilgą laiką buvo gydomi sisteminio poveikio kortikosteroidais ir vietoj jų pradėjo vartoti lokalaus poveikio kortikosteroidų, turi būti atidžiai stebimi dėl ūmaus antinksčių nepakankamumo, atsirandančio reaguojant į stresą. Pacientams, kurie serga astma ar kuriems yra kitų klinikinių būklių, dėl kurių reikia ilgalaikio gydymo sisteminio poveikio kortikosteroidais, pernelyg greitas sisteminio poveikio kortikosteroidų vartojimo mažinimas gali sukelti sunkų simptomų paūmėjimą.

[bookmark: _Toc510637352]Somnolencija (mieguistumas)
Į sisteminę kraujotaką absorbuotas olopatadinas, kaip ir kiti antihistamininiai vaistiniai preparatai, kai kuriems pacientams gali sukelti somnolenciją.
Pacientus reikia įspėti, kad po Ryaltris vartojimo jie negali užsiimti pavojinga veikla, kuriai reikalingas visiškas protinis budrumas ir motorinė koordinacija, pvz., valdyti mechanizmus arba vairuoti transporto priemonę. Reikia vengti Ryaltris vartoti kartu su alkoholiu ar kitomis centrinę nervų sistemą (CNS) slopinančiomis medžiagomis, nes gali dar labiau sumažėti budrumas ir pablogėti CNS veikla.
Klinikinių tyrimų metu buvo pranešta apie somnolenciją po Ryaltris vartojimo (žr. 4.8 skyrių).

Antihistamininis poveikis
Kartu vartojant olopatadino (pvz., akių lašus) ar kitų antihistamininių vaistinių preparatų, vartojamų į nosį, ant akių ar per burną, gali padidėti antihistamininio šalutinio poveikio rizika.

Vaikų populiacija
Rekomenduojama reguliariai matuoti vaikų, kurie ilgai gydomi į nosį vartojamais kortikosteroidais, ūgį. Jeigu augimas sulėtėja, reikia iš naujo įvertinti gydymą, ir, jeigu galima, sumažinti į nosį vartojamų kortikosteroidų dozę iki mažiausios, kuria palaikoma veiksminga simptomų kontrolė. Be to, pacientą reikia nusiųsti konsultacijai pas specialistą pediatrą.

Pagalbinės medžiagos
Kiekviename Ryaltris spūsnyje yra 0,02 mg benzalkonio chlorido. Benzalkonio chloridas gali sukelti sudirginimą ar patinimą nosies viduje, ypač jeigu vartojamas ilgai.

4.5	Sąveika su kitais vaistiniais preparatais ir kitokia sąveika

Ryaltris sąveikos tyrimų neatlikta.
Tikėtina, kad bet kokia olopatadino ir mometazono furoato derinio sąveika su vaistiniais preparatais atitiks atskirai vartojamų veikliųjų medžiagų sąveiką, nes kartu vartojant olopatadino ir mometazono furoato farmakokinetinė sąveika nebuvo pastebėta.

Olopatadinas
Olopatadino sąveika su kitais vaistiniais preparatais nėra tikėtina (žr. 5.2 skyrių).

Mometazono furoatas
Tikėtina, kad gydymas kartu su CYP3A inhibitoriais, įskaitant vaistinius preparatus, kurių sudėtyje yra kobicistato, padidins sisteminio nepageidaujamo poveikio riziką. Tokio derinio vartojimo reikia vengti, nebent vartojimo nauda yra didesnė už padidėjusią sisteminio kortikosteroidų nepageidaujamo poveikio riziką. Tokiu atveju pacientai turi būti stebimi dėl sisteminio kortikosteroidų nepageidaujamo poveikio.

4.6	Vaisingumas, nėštumo ir žindymo laikotarpis

Nėštumas
Mometazono furoatas
Duomenų apie mometazono furoato vartojimą nėštumo metu nėra arba jų yra nedaug. Su gyvūnais atlikti tyrimai parodė toksinį poveikį reprodukcijai (žr. 5.3 skyrių).

Olopatadinas
Duomenų apie į nosį vartojamo olopatadino vartojimą nėštumo metu nėra arba jų yra nedaug. Su gyvūnais atlikti tyrimai parodė toksinį poveikį reprodukcijai po sisteminio pavartojimo (žr. 5.3 skyrių).

Ryaltris neturi būti vartojamas nėštumo metu, išskyrus atvejus, kai potenciali nauda motinai pateisina galimą riziką motinai, vaisiui ar kūdikiui. Kūdikiai, kurių motinos nėštumo metu vartojo kortikosteroidų, turi būti atidžiai stebimi dėl antinksčių funkcijos slopinimo.

Žindymas
Mometazono furoatas
Nežinoma, ar mometazono furoato išsiskiria į gydytų moterų pieną.

Olopatadinas
Tyrimų su gyvūnais metu gauti duomenys rodo, kad per burną vartojamas olopatadinas išsiskiria į pieną (daugiau informacijos pateikiama 5.3 skyriuje). Pavojaus žindomiems naujagimiams ar kūdikiams negalima atmesti.

Atsižvelgiant į žindymo naudą kūdikiui ir gydymo naudą motinai, reikia nuspręsti, ar nutraukti žindymą, ar nutraukti arba susilaikyti nuo gydymo Ryaltris.

Vaisingumas
Duomenų apie poveikį vaisingumui yra nedaug.
Klinikinių duomenų apie mometazono furoato poveikį vaisingumui nėra. Su gyvūnais atlikti tyrimai parodė toksinį poveikį reprodukcijai, bet ne poveikį vaisingumui.
Klinikinių duomenų apie olopatadino poveikį vaisingumui nėra.

4.7	Poveikis gebėjimui vairuoti ir valdyti mechanizmus

Pavieniais atvejais vartojant Ryaltris gali pasireikšti svaigulys, letargija, nuovargis ir mieguistumas. Tokiais atvejais gali pablogėti gebėjimas vairuoti ir valdyti mechanizmus. Alkoholis gali sustiprinti tokį poveikį.

4.8	Nepageidaujamas poveikis

Saugumo duomenų santrauka
Dažniausiai praneštos nepageidaujamos reakcijos gydymo Ryaltris metu buvo sutrikęs skonio jutimas (disgeuzija) (medžiagai specifinis nemalonus skonis), kraujavimas iš nosies ir nemalonus pojūtis nosyje.

Nepageidaujamų reakcijų santrauka lentelėje
Toliau išvardytos nepageidaujamos reakcijos buvo praneštos klinikinių tyrimų metu bei po vaistinio preparato patiekimo į rinką, dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

	Dažnis
	Dažnas
	Nedažnas
	Retas
	Nežinomas

	Organų sistemų klasė
	
	
	
	

	Infekcijos ir užkrėtimai parazitais
	
	
	Bakterinė vaginozė
	Faringitas*
Viršutinių kvėpavimo takų infekcija*

	Imuninės sistemos sutrikimai
	
	
	
	Padidėjęs jautrumas, įskaitant anafilaksines reakcijas, angioneurozinę edemą, bronchų spazmą ir dispnėją (dusulį)*

	Psichikos sutrikimai
	
	
	Nerimas
Depresija
Nemiga
	

	Nervų sistemos sutrikimai
	Disgeuzija (sutrikęs skonio jutimas)
	Svaigulys
Galvos skausmas
Somnolencija (mieguistumas) 
	Letargija
Migrena
	

	Akių sutrikimai
	
	
	Neryškus matymas
Sausos akys
Nemalonus pojūtis akyje
	Katarakta*
Glaukoma*
Padidėjęs akispūdis*

	Ausų ir labirinto sutrikimai
	
	
	Ausies skausmas
	

	Kvėpavimo sistemos, krūtinės ląstos ir tarpuplaučio sutrikimai
	Kraujavimas iš nosies
Nemalonus pojūtis nosyje

	Sausa nosis

	Nosies uždegimas
Nosies gleivinės sutrikimas
Burnos ir ryklės skausmas
Čiaudulys
Gerklės dirginimas
	Nosies pertvaros perforacija*

	Virškinimo trakto sutrikimai
	
	Sausa burna
Pilvo skausmas
Pykinimas
	Vidurių užkietėjimas
Liežuvio skausmas
	

	Bendrieji sutrikimai ir vartojimo vietos pažeidimai
	
	Nuovargis
	
	

	Sužalojimai, apsinuodijimai ir procedūrų komplikacijos
	
	
	Įplyšimas
	


*pranešta vartojant kortikosteroidų.

Į nosį vartojant kai kurių kortikosteroidų gali pasireikšti sisteminis poveikis, ypač vartojant dideles dozes ilgą laiką (žr. 4.4 skyrių).

Vaikams, vartojantiems kortikosteroidus į nosį, buvo pastebėtas augimo sulėtėjimas. Augimo sulėtėjimas gali pasireikšti ir paaugliams (žr. 4.4 skyrių).

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Vartojant į nosį, perdozavimo reakcijos nėra tikėtinos.
Duomenų apie atsitiktinį ar tyčinį nurijimą žmonėms nėra.
Per didelės kortikosteroidų dozės įkvėpimas ar pavartojimas per burną gali slopinti PHA sistemos funkciją.
Ryaltris veikliųjų medžiagų specifinių priešnuodžių nėra žinoma.
Perdozavus reikia imtis atitinkamų stebėjimo ir palaikomojo gydymo priemonių.


5.	FARMAKOLOGINĖS SAVYBĖS

5.1	Farmakodinaminės savybės

Farmakoterapinė grupė – dekongestantai ir kiti į nosį vartojami lokalaus poveikio vaistiniai preparatai, kortikosteroidai / mometazonas, deriniai, ATC kodas – R01AD59.

Veikimo mechanizmas ir farmakodinaminis poveikis
Ryaltris sudėtyje yra olopatadino hidrochlorido ir mometazono furoato, kurių veikimo mechanizmai skiriasi ir kurie kartu veikia sinergiškai, lengvindami alerginio rinito simptomus.

Olopatadinas yra stiprų poveikį sukelianti selektyvi antialerginė/antihistamininė medžiaga, kuri veikia keliais skirtingais mechanizmais. Olopatadinas neutralizuoja histamino (pagrindinio alerginės reakcijos mediatoriaus žmogaus organizme) poveikį.

Mometazono furoatas yra vietiškai vartojamas gliukokortikosteroidas, kuriam būdingos lokalios priešuždegiminės savybės.
Tikėtina, kad didžiąja dalimi mometazono furoato antialerginio ir priešuždegiminio poveikio mechanizmas yra susijęs su jo gebėjimu slopinti alerginės reakcijos mediatorių išsiskyrimą. Mometazono furoatas reikšmingai slopina leukotrienų išsiskyrimą iš alergiškų pacientų leukocitų. Ląstelių kultūroje mometazono furoatas stipriai slopino IL-1, IL-5, IL-6 ir TNFα sintezę ir išsiskyrimą; jis taip pat stipriai slopina leukotrienų gamybą. Be to, jis labai stipriai slopina Th2 citokinų, IL-4 ir IL-5, gamybą žmogaus CD4+ T ląstelėse.

Klinikinis veiksmingumas ir saugumas
2 klinikinių tyrimų (GSP 301-301 ir GSP 301-304), kuriuose dalyvavo alerginiu rinitu sergantys suaugusieji ir 12 metų ar vyresni paaugliai, metu nustatyta, kad Ryaltris, purškiamas į kiekvieną nosies landą du kartus per parą, palyginti su placebu, vien olopatadino hidrochloridu ir vien mometazono furoatu, pagerino nosies simptomus (sekreciją, nosies užgulimą, čiaudulį ir nosies niežėjimą). Poveikio pradžia buvo pastebėta per 15 minučių, ji apibrėžta kaip pirmasis laiko taškas po gydymo pradžios, kai Ryaltris, palyginti su placebo poveikiu, sukėlė statistiškai reikšmingą ir kliniškai svarbų pradinio bendrosios nosies simptomų skalės (angl. Total Nasal Symptom Score, TNSS) (apimant sekreciją, nosies užgulimą, čiaudulį ir nosies niežėjimą) įvertinimo pokytį nuo pradinio rodmens. Abiejų klinikinių tyrimų rezultatai apibendrinti toliau esančiose 1 ir 2 lentelėse. 

1 lentelė. Vidutinis atspindintis bendrosios nosies simptomų skalės įvertinimo pokytis nuo pradinio rodmens 2 savaičių laikotarpiu* sezoniniu alerginiu rinitu sergantiems suaugusiesiems ir ≥ 12 metų paaugliams tyrimo GSP 301-301 metu (visa analizės grupė)

	
	
	Pradinis rodmuo
	Pokytis nuo pradinio rodmens
	Ryaltris gydymo poveikio skirtumas

	Gydymas 
(2 įpurškimai į kiekvieną nosies landą du kartus per parą)
	N
	Vidurkis
	LS vidurkis
	LS vidurkis
	95 % PI
	P reikšmė† 

	Ryaltris 
	299
	10,1
	‑3,48
	--
	--
	--

	Placebas
	283
	10,2
	‑2,50
	‑0,98
	(‑1,38, ‑0,57)
	< 0,0001

	Olopatadino HCl
	294
	10,3
	-2,87
	-0,61
	(-1,01, -0,21)
	0,0029

	Mometazono furoatas
	294
	10,2
	-3,09
	-0,39
	(-0,79, 0,01)
	0,0587





	
	
	Pradinis rodmuo
	Pokytis nuo pradinio rodmens
	Ryaltris gydymo poveikio skirtumas

	Gydymas 
(2 įpurškimai į kiekvieną nosies landą du kartus per parą)
	N
	Vidurkis
	LS vidurkis
	LS vidurkis
	95 % PI
	P reikšmė† 

	Ryaltris 
	291
	10,09
	‑3,52
	--
	--
	--

	Placebas
	290
	10,32
	‑2,44
	‑1,09
	(‑1,49, ‑0,69)
	< 0,001

	Olopatadino HCl
	290
	10,16
	‑3,08
	‑0,44
	(‑0,84, ‑0,05)
	0,028

	Mometazono furoatas
	293
	10,20
	‑3,05
	‑0,47
	(‑0,86, ‑0,08)
	0,019


2 lentelė. Vidutinis atspindintis bendrosios nosies simptomų skalės įvertinimo pokytis nuo pradinio rodmens 2 savaičių laikotarpiu* sezoniniu alerginiu rinitu sergantiems suaugusiesiems ir ≥ 12 metų paaugliams tyrimo GSP 301-304 metu (visa analizės grupė)

* Refleksinės TNSS įvertinimas laikotarpiu nuo 00:00 iki 12:00 ir nuo 12:00 iki 24:00 kiekvieną dieną (didžiausias galimas įvertinimas = 12) bei vidurkis 2 savaičių gydymo laikotarpiu.
† P reikšmės yra nominalios
PI= pasikliautinasis intervalas; LS= mažiausiais kvadratas (angl. least square)

5.2	Farmakokinetinės savybės

Absorbcija
Ryaltris (2400 mikrogramų olopatadino ir 100 mikrogramų mometazono furoato) kartotinai vartojant į nosį (po 2 įpurškimus į kiekvieną nosies landą du kartus per parą) sezoniniu alerginiu rinitu sergantiems pacientams, vidutinė (± standartinis nuokrypis) didžiausia olopatadino koncentracija kraujo plazmoje (Cmax) buvo 19,80 ± 7,01 ng/ ml, o didžiausia mometazono furoato koncentracija – 9,92 ± 3,74 pg/ml; vidutinė olopatadino ekspozicija dozavimo schemai (AUCtau) buvo 88,77 ± 23,87 ng*val./ml, mometazono furoato – 58,40 ± 27,00 pg*val/ml. Vidutinis laikas iki didžiausios ekspozicijos po vienos dozės pavartojimo buvo 1 valanda tiek olopatadino, tiek mometazono furoato atveju.

Duomenų apie farmakokinetinę mometazono furoato ir olopatadino hidrochlorido sąveiką nėra.

Pasiskirstymas
Olopatadino jungimasis su baltymais žmogaus kraujo serume buvo vidutinis (maždaug 55 %), jis nepriklauso nuo vaistinio preparato koncentracijos intervale nuo 0,1 iki 1000 ng/ml. Olopatadinas jungiasi daugiausia su žmogaus serumo albuminu.

In vitro su baltymais jungėsi 98–99 % mometazono furoato, esant koncentracijai nuo 5 iki 500 ng/ml.

Biotransformacija
Nedidelis mometazono furoato kiekis, kuris gali būti nurytas ir absorbuotas, yra ekstensyviai metabolizuojamas pirmojo prasiskverbimo per kepenis metu.
Olopatadinas nėra ekstensyviai metabolizuojamas. Du metabolitai, monodesmetilas ir N-oksidas, buvo nustatyti mažomis koncentracijomis šlapime.
In vitro tyrimai parodė, kad olopatadinas neslopina metabolinių reakcijų, kuriose dalyvauja citochromo P-450 izofermentai 1A2, 2C8, 2C9, 2C19, 2D6, 2E1 ir 3A4. Šie rezultatai rodo, kad nėra tikėtina, jog olopatadinas sukeltų metabolinę sąveiką su kitomis kartu vartojamomis veikliosiomis medžiagomis.

Eliminacija
Absorbuotas mometazono furoatas yra ekstensyviai metabolizuojamas, o metabolitai išsiskiria su šlapimu ir tulžimi. Po pavartojimo į nosį, mometazono furoato pusinės eliminacijos laikas sveikų savanorių kraujo plazmoje buvo maždaug 18–20 valandų.

Remiantis per burną vartojamo vaistinio preparato farmakokinetikos tyrimų duomenimis, olopatadino pusinės eliminacijos laikas kraujo plazmoje buvo maždaug 8–12 valandų, o eliminacija vyko daugiausia per inkstus. Maždaug 60–70 % dozės buvo išskirta su šlapimu kaip veiklioji medžiaga.
Po pavartojimo į nosį olopatadino pusinės eliminacijos laikas sveikų savanorių kraujo plazmoje buvo maždaug 6–7 valandos.

Sutrikusi kepenų funkcija
Olopatadinas
Nėra tikėtina, kad kepenų funkcijos sutrikimas turės klinikinę reikšmę olopatadino farmakokinetikai, nes jis daugiausia išsiskiria nepakitęs su šlapimu (žr. 4.2 skyrių).

Mometazono furoatas
Įkvepiamo mometazono furoato tyrimas su suaugusiaisiais, kuriems buvo lengvas, vidutinio sunkumo ir sunkus kepenų funkcijos sutrikimas, parodė, kad mometazono furoato didžiausia koncentracija kraujo plazmoje didėja didėjant kepenų funkcijos sutrikimo sunkumui, tačiau nustatyta koncentracija buvo nedidelė (žr. 4.2 skyrių).

Sutrikusi inkstų funkcija
Olopatadinas
Kadangi olopatadinas išsiskiria su šlapimu daugiausia kaip nepakitusi veiklioji medžiaga, inkstų funkcijos sutrikimas keičia olopatadino farmakokinetiką; pacientams, kuriems yra sunkus inkstų funkcijos sutrikimas (vidutinis kreatinino klirensas 13,0 ml/min.), palyginti su sveikais suaugusiaisiais, olopatadino AUC0-∞ kraujo plazmoje yra 8 kartus didesnis. Po 10 mg dozės pavartojimo per burną hemodialize gydomiems pacientams (neišskiriantiems šlapimo), olopatadino koncentracija kraujo plazmoje hemodializės dieną buvo reikšmingai mažesnė nei ne hemodializės dieną, o tai rodo, kad olopatadinas gali būti pašalinamas hemodialize.

Mometazono furoatas
Dėl labai mažos šlapimo išskyrimo sistemos įtakos bendram mometazono furoato išsiskyrimui iš organizmo, inkstų funkcijos sutrikimo poveikis mometazono furoato farmakokinetikai nebuvo tiriamas (žr. 4.2 skyrių).

Senyvi pacientai
Tyrimai, kurių metu buvo lyginama per burną pavartotos 10 mg olopatadino dozės farmakokinetika jaunų (vidutinis amžius 21 metai) ir senyvų (vidutinis amžius 74 metai) žmonių organizme, neparodė reikšmingų koncentracijos kraujo plazmoje (AUC), jungimosi prie baltymų ar nepakitusio pirminio vaistinio preparato ir metabolitų išsiskyrimo su šlapimu skirtumų.

5.3	Ikiklinikinių saugumo tyrimų duomenys

Olopatadinas
Įprastų farmakologinio saugumo, kartotinių dozių toksiškumo, genotoksiškumo, galimo kancerogeniškumo ir toksinio poveikio reprodukcijai tyrimų duomenys specifinio pavojaus žmogui nerodo.

Tyrimai su gyvūnais parodė, kad patelių, kurioms buvo skiriamos sisteminio poveikio olopatadino dozės, gerokai viršijančios maksimalią vartoti į nosį žmonėms rekomenduojamą dozę, žindomų jauniklių augimas sulėtėjo. Po skyrimo per burną olopatadino buvo nustatyta laktuojančių žiurkių piene.

Mometazono furoatas
Mometazono furoato ekspozicijai unikalaus toksinio poveikio nenustatyta. Pasireiškęs poveikis yra būdingas šiai vaistinių preparatų klasei ir yra susijęs su stipresniu farmakologiniu gliukokortikoidų poveikiu.

Ikiklinikinių tyrimų metu nustatyta, kad mometazono furoatas nesukelia androgeninio, antiandrogeninio, estrogeninio bei antiestrogeninio poveikio, tačiau tyrimais su gyvūnų modeliais nustatyta, kad per burną skirtos didelės (56 mg/kg arba 280 mg/kg kūno svorio per parą) jo, kaip ir kitų gliukokortikoidų, dozės gali šiek tiek slopinti gimdos augimą ir vėlinti makšties atsidarymą.

Kaip ir kiti gliukokortikoidai, mometazono furoatas didelėmis koncentracijomis in vitro sukelia klastogeninį poveikį. Vis dėlto, vartojant terapiniu požiūriu reikšmingas dozes, mutageninis poveikis nėra tikėtinas.

Tiriant poveikį reprodukcijos funkcijai, nustatyta, kad po oda suleidus 15 mikrogramų/kg kūno svorio mometazono furoato, pailgėja gestacija, pailgėja ir pasunkėja atsivedimas, sumažėja atsivestų gyvūnų išgyvenamumas ir kūno svoris arba sulėtėja kūno svorio didėjimas. Poveikio vaisingumui nenustatyta.

Kaip ir kiti gliukokortikoidai, mometazono furoatas graužikams ir triušiams sukelia teratogeninį poveikį: žiurkėms buvo nustatyta bambos išvarža, pelėms – gomurio defektų, triušiams – tulžies pūslės agenezė, bambos išvarža, išlinkusios priekinės letenėlės. Taip pat pastebėta, kad sumažėjo triušių, žiurkių ir pelių patelių kūno svorio didėjimas, pasireiškė poveikis vaisiaus vystymuisi (mažesnis kūno svoris ir (arba) vėlesnis kaulėjimas); be to, sumažėjo pelių jauniklių išgyvenimas.

Kancerogeninis įkvepiamo mometazono furoato (aerozolis su suslėgtomis CFC propelentu ir surfaktantu) poveikis, kai koncentracija buvo 0,25–2,0 mikrogramai/l, tirtas 24 mėnesių trukmės tyrimų su pelėmis ir žiurkėmis metu. Pastebėtas gliukokortikoidams būdingas poveikis, įskaitant kelių nepiktybinių pažaidų atsiradimą. Statistiškai patikimo ryšio tarp atsiradusių navikų pobūdžio ir dozės dydžio nenustatyta.

Ryaltris nosies purškalas
Iki 13 savaičių trukmės Ryaltris kartotinių dozių skyrimo į nosį toksinio poveikio tyrimas su žiurkėms neparodė jokio naujo nepageidaujamo poveikio, palyginti su sukeliamu atskirų veikliųjų medžiagų.

Pavojaus aplinkai vertinimas (PAV)
Pavojaus aplinkai vertinimo tyrimai parodė, kad mometazono furoatas gali kelti pavojų vandens aplinkai (taip pat žr. 6.6 skyrių).


6.	FARMACINĖ INFORMACIJA

6.1	Pagalbinių medžiagų sąrašas

Mikrokristalinė celiuliozė (E 460) 
Dinatrio fosfatas heptahidratas (E 339)
Karmeliozės natrio druska (E 466)
Natrio chloridas
Benzalkonio chloridas
Glicerolis 
Dinatrio edetatas
Polisorbatas 80 (E 433)
Vandenilio chlorido rūgštis (E 507)
Natrio hidroksidas (E 524)
Injekcinis vanduo

6.2	Nesuderinamumas

Duomenys nebūtini.

6.3	Tinkamumo laikas

3 metai.
Vartojamo vaistinio preparato tinkamumo laikas (po pirmojo pavartojimo) – 2 mėnesiai.

6.4	Specialios laikymo sąlygos

Negalima užšaldyti.

6.5	Talpyklės pobūdis ir jos turinys

Nosies purškalas yra baltame didelio tankio polietileno buteliuke su dozuojančiu rankiniu polipropileniniu purškalo pompos purkštuku. Purkštukas yra su violetiniu DTPE dangteliu.

Pakuotės dydžiai
1 buteliukas (20 ml talpos), 56 spūsniai
1 buteliukas (20 ml talpos), 120 spūsnių
1 buteliukas (30 ml talpos), 240 spūsnių

Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti

Šis vaistinis preparatas gali kelti pavojų aplinkai (žr. 5.3 skyrių).
Nesuvartotą vaistinį preparatą ar atliekas reikia tvarkyti laikantis vietinių reikalavimų.


7.	REGISTRUOTOJAS

Glenmark Pharmaceuticals s.r.o.
Hvězdova 1716/2b
140 78 Praha 4
Čekija


8.	REGISTRACIJOS PAŽYMĖJIMO NUMERIS (‑IAI)

LT/1/26/6109/001 – 56 spūsniai, N1
LT/1/26/6109/002 – 120 spūsnių, N1
LT/1/26/6109/003 – 240 spūsnių, N1


9.	REGISTRAVIMO / PERREGISTRAVIMO DATA

Registravimo data 2026 m. liepos 24 d.


10.	TEKSTO PERŽIŪROS DATA

2026 m. liepos 24 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
























II PRIEDAS

REGISTRACIJOS SĄLYGOS

A.	GAMINTOJAS (‑AI), ATSAKINGAS (‑I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI

A.	GAMINTOJAS (‑AI), ATSAKINGAS (‑I) UŽ SERIJŲ IŠLEIDIMĄ

Gamintojo (‑ų), atsakingo (‑ų) už serijų išleidimą, pavadinimas (‑ai) ir adresas (‑ai)

Glenmark Pharmaceuticals s.r.o.
Fibichova 143
566 17 Vysoke Myto
Čekija


[bookmark: _Toc129243129][bookmark: _Toc129243254]B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.

III PRIEDAS

[bookmark: _Toc129243136][bookmark: _Toc129243261]A. ŽENKLINIMAS

INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Ryaltris 25 mikrogramai/600 mikrogramų/spūsnyje nosies purškalas (suspensija)
mometasoni furoas/olopatadinum


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Vienoje išpurškiamoje dozėje (pro purkštuką išsiskiriančioje dozėje) yra mometazono furoato monohidrato, atitinkančio 25 mikrogramus mometazono furoato, ir olopatadino hidrochlorido, atitinkančio 600 mikrogramų olopatadino.


3.	PAGALBINIŲ MEDŽIAGŲ SĄRAŠAS

Mikrokristalinė celiuliozė (E 460), karmeliozės natrio druska (E 466), dinatrio fosfatas heptahidratas (E 339), natrio chloridas, benzalkonio chloridas, glicerolis, dinatrio edetatas, polisorbatas 80 (E 433), vandenilio chlorido rūgštis (E 507), natrio hidroksidas (E 524), injekcinis vanduo.
Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

Nosies purškalas (suspensija)

56 spūsniai
120 spūsnių
240 spūsnių


5.	VARTOJIMO METODAS IR BŪDAS (‑AI)

Prieš vartojimą buteliuką pakratykite ne trumpiau kaip 10 sekundžių.
Prieš vartojimą perskaitykite pakuotės lapelį.

Vartoti į nosį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)

KAD IŠVENGTUMĖTE BET KOKIO UŽSIKIMŠIMO
Po kiekvieno naudojimo nuvalykite purkštuvo antgalio galiuką. Spauskite violetinį nuo dulkių apsaugantį dangtelį ant antgalio, kol išgirsite spragtelėjimą. Perskaitykite pridedamame lapelyje pateikiamas instrukcijas, kaip tinkamai naudoti ir valyti purkštuvą, jeigu jo antgalis užsikemša. 

JEIGU BUTELIUKAS NENAUDOJAMAS, VIOLETINIS NUO DULKIŲ APSAUGANTIS DANGTELIS VISADA TURI BŪTI ANT BALTO ANTGALIO GALIUKO.


8.	TINKAMUMO LAIKAS

EXP {mm/MMMM}
Po pirmojo atidarymo negalima vartoti ilgiau kaip 2 mėnesius.
Atidarymo data:


9.	SPECIALIOS LAIKYMO SĄLYGOS

Negalima užšaldyti.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Glenmark Pharmaceuticals s.r.o.
Hvězdova 1716/2b
140 78 Praha 4
Čekija


12.	REGISTRACIJOS PAŽYMĖJIMO NUMERIS (‑IAI)

LT/1/26/6109/001 – 56 spūsniai, N1
LT/1/26/6109/002 – 120 spūsnių, N1
LT/1/26/6109/003 – 240 spūsnių, N1


13.	SERIJOS NUMERIS

Lot {numeris}


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

ryaltris nosies purškalas


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC {numeris}
SN {numeris}
NN {numeris}


INFORMACIJA ANT VIDINĖS PAKUOTĖS

BUTELIUKO ETIKETĖ


1.	VAISTINIO PREPARATO PAVADINIMAS

Ryaltris 25 mikrogramai/600 mikrogramų/spūsnyje nosies purškalas (suspensija)
mometasoni furoas/olopatadinum


2.	VEIKLIOJI (‑IOS) MEDŽIAGA (‑OS) IR JOS (‑Ų) KIEKIS (‑IAI)

Vienoje išpurškiamoje dozėje (pro purkštuką išsiskiriančioje dozėje) yra mometazono furoato monohidrato, atitinkančio 25 mikrogramus mometazono furoato, ir olopatadino hidrochlorido, atitinkančio 600 mikrogramų olopatadino.


3.	PAGALBINIŲ MEDŽIAGŲ SĄRAŠAS

Mikrokristalinė celiuliozė (E 460), karmeliozės natrio druska (E 466), dinatrio fosfatas heptahidratas (E 339), natrio chloridas, benzalkonio chloridas, glicerolis, dinatrio edetatas, polisorbatas 80 (E 433), vandenilio chlorido rūgštis (E 507), natrio hidroksidas (E 524), injekcinis vanduo.


4.	FARMACINĖ FORMA IR KIEKIS PAKUOTĖJE

Nosies purškalas (suspensija)

56 spūsniai
120 spūsnių
240 spūsnių


5.	VARTOJIMO METODAS IR BŪDAS (‑AI)

Prieš vartojimą buteliuką pakratykite ne trumpiau kaip 10 sekundžių.
Prieš vartojimą perskaitykite pakuotės lapelį.
Vartoti į nosį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (‑I) SPECIALUS (‑ŪS) ĮSPĖJIMAS (‑AI) (JEI REIKIA)


8.	TINKAMUMO LAIKAS

EXP {mm/MMMM}
Po pirmojo atidarymo negalima vartoti ilgiau kaip 2 mėnesius.
Atidarymo data:


9.	SPECIALIOS LAIKYMO SĄLYGOS

Negalima užšaldyti.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Glenmark Pharmaceuticals s.r.o.
Hvězdova 1716/2b
140 78 Praha 4
Čekija


12.	REGISTRACIJOS PAŽYMĖJIMO NUMERIS (‑IAI)

LT/1/26/6109/001 – 56 spūsniai
LT/1/26/6109/002 – 120 spūsnių
LT/1/26/6109/003 – 240 spūsnių


13.	SERIJOS NUMERIS

Lot {numeris}


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Duomenys nebūtini.


17.	UNIKALUS IDENTIFIKATORIUS – 2D BRŪKŠNINIS KODAS

Duomenys nebūtini.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

Duomenys nebūtini.

























B. PAKUOTĖS LAPELIS

Pakuotės lapelis: informacija pacientui

Ryaltris 25 mikrogramai/600 mikrogramų/spūsnyje nosies purškalas (suspensija)
mometazono furoatas/olopatadinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Ryaltris ir kam jis vartojamas
2.	Kas žinotina prieš vartojant Ryaltris
3.	Kaip vartoti Ryaltris
4.	Galimas šalutinis poveikis
5.	Kaip laikyti Ryaltris
6.	Pakuotės turinys ir kita informacija


1.	Kas yra Ryaltris ir kam jis vartojamas

Ryaltris sudėtyje yra dvi veikliosios medžiagos: mometazono furoatas ir olopatadinas.
· Mometazono furoatas priklauso vaistų, kurie yra vadinami kortikosteroidais (steroidais) grupei; šie vaistai mažina uždegimą, kuris dažnai pasireiškia sergant alerginiu rinitu.
· Olopatadinas priklauso vaistų, kurie yra vadinami antihistamininiais vaistais, grupei. Antihistamininiai vaistai veikia slopindami tokių medžiagų kaip histaminas (kuris organizme gaminamas pasireiškus alerginei reakcijai) poveikį, taip lengvindami alerginio rinito simptomus.

Ryaltris vartojamas suaugusiųjų ir 12 metų bei vyresnių paauglių vidutinio sunkumo ir sunkaus sezoninio alerginio rinito (dar vadinamo šienlige) bei nuolatinio rinito simptomams lengvinti.

Sezoninis alerginis rinitas (šienligė) yra alerginė reakcija, kuri pasireiškia tam tikru metų laiku ir kurią sukelia įkvėptos medžių, žolių ar piktžolių žiedadulkės, taip pat pelėsiai ir grybų sporos.
Nuolatinis rinitas tęsiasi visus metus, o simptomus gali sukelti jautrumas įvairiems dirgikliams, įskaitant namų dulkių erkutes, gyvūnų plaukus (arba pleiskanas), plunksnas ir tam tikrus maisto produktus.

Ryaltris lengvina alergijos simptomus, tokius kaip sloga, čiaudėjimas, nosies niežėjimas arba užsikimšimas.


2.	Kas žinotina prieš vartojant Ryaltris

Ryaltris vartoti draudžiama:
· jeigu yra alergija mometazono furoatui, olopatadinui arba bet kuriai pagalbinei šio vaisto medžiagai (jos išvardytos 6 skyriuje);
· jeigu yra negydyta nosies infekcija. Ryaltris vartojimas esant negydytai nosies infekcijai, pvz., pūslelinei, gali pasunkinti infekciją. Prieš pradėdami vartoti nosies purškalą, turite palaukti, kol infekcija išnyks;
· jeigu neseniai buvo atlikta nosies operacija arba susižeidėte nosį. Nosies purškalo vartoti draudžiama, iki kol nosis bus sveika.

Įspėjimai ir atsargumo priemonės

Pasitarkite su gydytoju arba vaistininku, prieš pradėdami vartoti Ryaltris:
· jeigu sergate arba kada nors sirgote tuberkulioze;
· jeigu yra bet kokia kita infekcija;
· jeigu vartojate kitokių steroidų grupės vaistų (vartojamų per burną ar leidžiamų).

Pasitarkite su gydytoju arba vaistininku Ryaltris vartojimo metu:
· jeigu kyla sunkumų gydantis infekcijas (nes Jūsų imuninė sistema neveikia gerai) ir kontaktuojate su sergančiaisiais tymais ar vėjaraupiais. Turite vengti kontakto su sergančiaisiais šiomis infekcinėmis ligomis;
· jeigu yra nosies ar gerklės infekcija;
· jeigu vartojate šį vaistą kelis mėnesius ar ilgiau;
· jeigu yra nuolatinis nosies ar gerklės dirginimas;
· jeigu yra neryškus matymas arba kitokių regėjimo sutrikimų.

Kai steroidų nosies purškalai vartojami didelėmis dozėmis ilgą laiką, dėl vaisto pasisavinimo organizme gali atsirasti šalutinis poveikis. Toks šalutinis poveikis gali būti kūno svorio sumažėjimas, nuovargis, raumenų silpnumas, mažas cukraus kiekis kraujyje, potraukis druskai, sąnarių skausmas, depresija ir odos patamsėjimas. Jeigu taip atsitinka, gydytojas gali rekomenduoti kitą vaistą streso laikotarpiais arba planinės operacijos metu.

Jeigu nesate tikri, ar tai tinka Jums, prieš vartodami Ryaltris pasitarkite su gydytoju arba vaistininku.

Vaikams ir paaugliams
Ryaltris nerekomenduojama vartoti jaunesniems nei 12 metų vaikams.
Ilgalaikis Ryaltris vartojimas gali sulėtinti vaikų ir paauglių augimą. Gydytojas reguliariai tikrins Jūsų vaiko ūgį ir užtikrins, kad jam būtų skiriama mažiausia veiksminga dozė.

Kiti vaistai ir Ryaltris
Jeigu vartojate ar neseniai vartojote kitų vaistų arba nesate dėl to tikri, apie tai pasakykite gydytojui arba vaistininkui.

Jeigu vartojate kitų steroidų grupės vaistų nuo alergijos (geriamų arba leidžiamų), gydytojas gali patarti nustoti juos vartoti, kai pradėsite vartoti Ryaltris.

Jeigu vartojate kitų geriamųjų ar vietiškai skiriamų vaistų (nosies ar akių lašų), kurių sudėtyje yra olopatadino ar kitų antihistamininių vaistų, gydytojas gali patarti nustoti juos vartoti, kai pradėsite vartoti Ryaltris.

Kai kurie vaistai gali sustiprinti Ryaltris poveikį, todėl gydytojas gali norėti atidžiai stebėti Jūsų būklę, jeigu vartojate šių vaistų (įskaitant kai kuriuos vaistus nuo ŽIV: ritonavirą, kobicistatą).

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Ryaltris negalima vartoti nėštumo metu, išskyrus atvejus, kai gydytojas mano, kad tai yra tinkama.
Jeigu vartojate Ryaltris, gydytojas su Jumis aptars, ar galite maitinti krūtimi, atsižvelgdamas į gydymo naudą Jums ir žindymo naudą Jūsų kūdikiui. Ir žindyti, ir vartoti Ryaltris negalima.

Vairavimas ir mechanizmų valdymas
Labai retais atvejais gali pasireikšti svaigulys, letargija, nuovargis ir mieguistumas. Jeigu taip atsitinka, nevairuokite ir nevaldykite mechanizmų. Atkreipkite dėmesį, kad alkoholio vartojimas gali sustiprinti tokį poveikį.

Ryaltris sudėtyje yra benzalkonio chlorido
Kiekviename šio vaisto spūsnyje yra 0,02 mg benzalkonio chlorido. Benzalkonio chloridas gali sukelti sudirginimą ar pabrinkimą nosies viduje, ypač jeigu vartojamas ilgai.

3.	Kaip vartoti Ryaltris

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Būtina vengti sąlyčio su akimis.

Suaugusiesiems ir paaugliams (12 metų ir vyresniems)
Rekomenduojam dozė yra du įpurškimai į kiekvieną nosies landą ryte ir vakare.

Vartojimas jaunesniems kaip 12 metų vaikams
Šio vaisto nerekomenduojama vartoti jaunesniems kaip 12 metų vaikams.

Vartojimo metodas
Purškalas yra skirtas vartoti į nosį.
Atidžiai perskaitykite toliau pateikiamas instrukcijas ir vartokite tik taip, kaip nurodyta.

Prieš kiekvieną vartojimą buteliuką pakratykite ne trumpiau kaip 10 sekundžių.

Kai Ryaltris nevartojamas, violetinis nuo dulkių apsaugantis dangtelis visada turi būti tvirtai uždėtas ant balto buteliuko antgalio galiuko.

Ryaltris nosies purškalo buteliukas

[image: ]

Nosies purškalo buteliuko paruošimas
	1. Pakratykite buteliuką ne trumpiau kaip 10 sekundžių, tada nuimkite violetinį nuo dulkių apsaugantį dangtelį (žr. 1 pav.).
2. Jeigu purškalą naudojate pirmą kartą, buteliuką reikia „paruošti“ purškalą purškiant į orą.
3. Tvirtai laikykite nosies purškalo buteliuką vertikaliai, smilių ir vidurinį pirštą uždėję abiejose purkštuvo antgalio pusėse (ant pirštų atramų), o nykščiu paremkite buteliuko dugną su grioveliu.
4. Nukreipkite antgalį nuo savęs, tada 6 kartus paspauskite ir atleiskite pompą, kol pasirodys smulkus rūkas (žr. 2 pav.).
5. Dabar pompa yra paruošta ir galite naudoti purkštuvą.
6. Jeigu purkštuvo nenaudojote 14 dienų ar ilgiau, buteliuką reikia gerai pakratyti ir „pakartotinai paruošti“ purškiant 2 kartus arba tol, kol pasirodys smulkus rūkas.

Kaip vartoti nosies purškalą
	1. Prieš kiekvieną naudojimą (ryte ir vakare) buteliuką pakratykite ne trumpiau kaip 10 sekundžių.
2. Švelniai išsipūskite nosį, kad išvalytumėte nosies landas.
3. Tvirtai laikykite nosies purškalo buteliuką vertikaliai, smilių ir vidurinį pirštą uždėję abiejose purkštuvo antgalio pusėse (ant pirštų atramų), o nykščiu paremkite buteliuko dugną su grioveliu.
4. Uždenkite vieną nosies landą pirštu ir atsargiai įkiškite purkštuvo antgalį į kitą nosies landą, nukreipdami jį šiek tiek į nosies išorę (žr. 3 pav.).
5. Šiek tiek palenkite galvą į priekį. Vieną kartą greitai ir tvirtai paspauskite pirštų atramas, kad aktyvuotumėte pompą.
6. Purkšdami švelniai įkvėpkite per nosį. Tada iškvėpkite per burną (žr. 4 pav.).
7. Pakartokite anksčiau nurodytus veiksmus ir purkškite antrą kartą į tą pačią nosies landą.
8. Pakartokite 2 įpurškimus į kitą nosies landą.
9. Kad išvengtumėte užsikimšimo, po kiekvieno naudojimo kruopščiai nuvalykite antgalį švaria sausa šluoste arba servetėle (žr. 5 pav.).
10. Laikydami antgalį, užspauskite violetinį nuo dulkių apsaugantį dangtelį ant antgalio, kol išgirsite spragtelėjimą (žr. 6 pav.).

Nosies purškalo purkštuvo valymas
Jeigu antgalis užsikemša, reikia atlikti toliau nurodytus veiksmus.
· Švelniai patraukite į viršų ir nuimkite purkštuvo antgalį (žr. 7 pav.). Nuimkite violetinį nuo dulkių apsaugantį dangtelį ir tik purkštuvo antgalį įmerkite į šiltą vandenį.
· Nebandykite atkimšti aplikatoriaus įkišdami smeigtuką ar kitą aštrų daiktą, nes tai gali sugadinti aplikatorių ir dėl to negalėsite įsipurkšti reikiamos vaisto dozės.
· Pamirkę purkštuvo antgalį 15 minučių, purkštuvo antgalį ir violetinį nuo dulkių apsaugantį dangtelį nuplaukite šiltu vandeniu ir palikite visiškai išdžiūti.
· Violetinį nuo dulkių apsaugantį dangtelį uždėkite atgal ant purkštuvo antgalio ir uždėkite jį atgal ant buteliuko. 
· Išvalę užsikimšusį purkštuvo antgalio galiuką, žr. „Nosies purškalo buteliuko paruošimas“ skyrių anksčiau ir dar kartą purkškite 2 kartus. Vėl uždėkite violetinį nuo dulkių apsaugantį dangtelį, ir Ryaltris yra paruoštas vartoti.
· Jeigu reikia, atkimšimo etapus pakartokite.

Ką daryti pavartojus per didelę Ryaltris dozę
Nėra tikėtina, kad Jums kils kokių nors problemų, tačiau jeigu nerimaujate arba ilgą laiką vartojote didesnes nei rekomenduojamas dozes, kreipkitės į gydytoją.
Jeigu steroidus vartojate ilgą laiką arba dideliais kiekiais, jie retais atvejais gali paveikti kai kuriuos Jūsų hormonus. Vaikams tai gali turėti įtakos augimui ir vystymuisi.

Pamiršus pavartoti Ryaltris
Pavartokite nosies purškalą, kai tik prisiminsite, o kitą dozę vartokite įprastu laiku. Negalima vartoti dvigubos dozės norint kompensuoti praleistą dozę.

Nustojus vartoti Ryaltris
Labai svarbu, kad nosies purškalą vartotumėte reguliariai. Net jeigu jaučiatės geriau, nenutraukite gydymo, nebent gydytojas nurodė kitaip.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Po šio vaisto vartojimo gali pasireikšti staigios padidėjusio jautrumo (alerginės) reakcijos. Šios reakcijos gali būti sunkios. Jeigu pasireiškia tokie simptomai kaip veido, liežuvio ar ryklės patinimas, rijimo pasunkėjimas, dilgėlinė, gargimas ar kvėpavimo pasunkėjimas, reikia nutraukti Ryaltris vartojimą ir nedelsiant kreiptis medicininės pagalbos.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kartus skonis burnoje;
· kraujavimas iš nosies;
· lengvas nosies vidaus dirginimas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· svaigulys;
· galvos skausmas;
· mieguistumas;
· sausa nosis;
· sausa burna;
· pilvo skausmas;
· pykinimas;
· nuovargis.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· bakterinė vaginozė (bakterinė makšties infekcija);
· nerimas, depresija, nemiga;
· letargija, migrena;
· sausos akys, neryškus matymas, nemalonūs pojūčiai akyse;
· ausies skausmas;
· gerklės skausmas;
· čiaudulys;
· gerklės dirginimas;
· vidurių užkietėjimas;
· liežuvio skausmas;
· nosies vidaus pabrinkimas ir opos.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· akispūdžio padidėjimas (glaukoma) ir (arba) katarakta, sukelianti regėjimo sutrikimą;
· nosies pertvaros, skiriančios nosies landas, pažeidimas;
· kvėpavimo pasunkėjimas ir (arba) gargimas;
· kvėpavimo takų infekcija.

Sisteminis šalutinis poveikis (šalutinis poveikis visam organizmui) gali pasireikšti, kai šis vaistas vartojamas didelėmis dozėmis ilgą laiką. Toks poveikis yra daug mažiau tikėtinas, jeigu vartojate steroidų nosies purškalą, palyginti su steroidų vartojimu per burną. Šis poveikis kiekvienam pacientui gali būti skirtingas.

Į nosį vartojami steroidai gali paveikti normalią hormonų gamybą organizme, ypač jeigu vartojate dideles dozes ilgą laiką. Vaikams ir paaugliams šis šalutinis poveikis gali sulėtinti augimą (lyginant su steroidų nevartojančiais vaikais).

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Ryaltris

Šį vaistą laikykite vaikams nepastebimoje ir nepasiekiamoje vietoje.

Ant buteliuko ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Negalima užšaldyti.
Po pirmojo atidarymo buteliuką galima naudoti 2 mėnesius.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Ryaltris sudėtis
· Veikliosios medžiagos yra mometazono furoatas (monohidrato pavidalu) ir olopatadinas (hidrochlorido pavidalu). Vienoje išpurškiamoje dozėje (pro purkštuką išsiskiriančioje dozėje) yra mometazono furoato monohidrato, atitinkančio 25 mikrogramus mometazono furoato, ir olopatadino hidrochlorido, atitinkančio 600 mikrogramų olopatadino.
· Pagalbinės medžiagos yra mikrokristalinė celiuliozė (E 460), karmeliozės natrio druska (E 466), dinatrio fosfatas heptahidratas (E 339), natrio chloridas, benzalkonio chloridas, glicerolis, dinatrio edetatas, polisorbatas 80 (E 433), vandenilio chlorido rūgštis (E 507), natrio hidroksidas (E 524) ir injekcinis vanduo.

Ryaltris išvaizda ir kiekis pakuotėje
Ryaltris yra balta, homogeniška suspensija.
Ryaltris yra baltame didelio tankio polietileno buteliuke su dozuojančiu rankiniu polipropileniniu purškalo pompos purkštuku. Purkštukas yra su violetiniu DTPE dangteliu. 

Pakuotės dydžiai
1 buteliukas (20 ml talpos), 56 spūsniai
1 buteliukas (20 ml talpos), 120 spūsnių
1 buteliukas (30 ml talpos), 240 spūsnių

Gali būti tiekiamos ne visų dydžių pakuotės.

Registruotojas ir gamintojas

Registruotojas
Glenmark Pharmaceuticals s.r.o.
Hvězdova 1716/2b
140 78 Praha 4
Čekija

Gamintojas
Glenmark Pharmaceuticals s.r.o.
Fibichova 143
566 17 Vysoke Myto
Čekija


Šis vaistas Europos ekonominės erdvės valstybėse narėse ir Jungtinėje Karalystėje (Šiaurės Airijoje) registruotas tokiais pavadinimais:
	Švedija, Austrija, Belgija, Čekija, Vokietija, Danija, Suomija, Prancūzija, Airija, Italija, Nyderlandai, Norvegija, Lenkija, Rumunija, Slovakija, Ispanija, Jungtinė Karalystė (Šiaurės Airija), Bulgarija, Kipras, Estija, Graikija, Kroatija, Vengrija, Malta, Portugalija, Slovėnija, Lietuva, Liuksemburgas, Latvija:
	
RYALTRIS




Šis pakuotės lapelis paskutinį kartą peržiūrėtas 2026-07-24.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

